
ΤΕΥΧΟΣ ΔΕΥΤΕΡΟ 


Αρ. Φύλλου 558 


15 Μαΐου 2001 


ΑΠΟΦΑΣΕΙ Σ 

Αριθ. ΥΠΑ/Δ2/Δ/17591/6614 

Κανονισμός τεχνικής εκμετάλλευσης ιδιωτικών υπερελα¬ 
φρών πτητικών μηχανών και ιπταμένων αθλητικών συ¬ 
σκευών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α)Του Ν.Δ. 1127/72 «περί Ιδιωτικής Αεροπορίας» (ΦΕΚ 
Α/48). 

β)Του Ν.Δ. 714/70 «περί ιδρύσεως ΔΕΜ παρά τω 
Υπουργεία) Συγκοινωνιών και Οργανώσεως της ΥΠΑ», 
όπως τροποποιήθηκε με το Ν. 1340/83 (ΦΕΚΑ/35). 

γ) Του Β.Δ. 170/1969 «περί Κανόνων Εναερίου Κυκλο¬ 
φορίας» όπως ισχύει. 

δ) Του Π.Δ. 56/89 «Οργανισμός της ΥΠΑ του Υπουργεί¬ 
ου Μεταφορών και Επικοινωνιών» (ΦΕΚΑ/28), όπως τρο¬ 
ποποιήθηκε με το Π.Δ. (ΦΕΚ/Α190), Π.Δ. 35/93 (ΦΕΚΑ/13) 
και Π.Δ. 80/96 (ΦΕΚΑ/62). 

2. Τον Κανονισμό Ε.Ο.Κ /3922/91. 

3. Την αρθμ. 43221/12-2-86 απόφαση του Υπουργού 
Μεταφορών και Επικοινωνιών περί «Αναθέσεως αρμοδιο¬ 
τήτων στην Εθνική Αερολέσχη Ελλάδος» (ΦΕΚ 
155/Β/10.4.86). 

4. Την ανάγκη ρύθμισης θεμάτων τεχνικής εκμετάλλευ¬ 
σης των Υπερελαφρών Πτητικών Μηχανών και Ιπταμένων 
Αθλητικών Συσκευών στην Ελλάδα. 

5. Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 
Ορισμοί 

1.1 Αλεξίπτωτο - Συσκευή, η οποία χρησιμοποιείται ή 
μπορεί να χρησιμοποιηθεί για την επιβράδυνση πίπτοντος 
σώματος ή αντικειμένου, με αποτέλεσμα την κίνησή του 
με ομαλή ταχύτητα πριν την επαφή του με το έδαφος. 

1.2 ΕΛΑΟ - Ελληνική Αεραθλητική Ομοσπονδία 


1.3 Ιπτάυενπ αθλητική συσκευή (ΙΑΣ) - Μηνάνηυα βαρύ¬ 
τερο του αέρα, που επιτυγχάνει την στήριξή του στην 
ατμόσφαιρα εξ αντιδράσεων του αέρα, μη συμπεριλαμ¬ 
βανομένων των έκτης επιφάνειας της γης προερχομένων 
αντιδράσεων του αέρα, χωρίς κινητήρα, που προσαρμό¬ 
ζεται στο σώμα του αθλητή και δεν διαθέτει άλλο σύστη¬ 
μα προσγείωσης πέραν των ποδιών του αθλητή. 

1.4 Υπεοελαωοά πτητική υηγανή (ΥΠΜ) - Μηχάνημα βα¬ 
ρύτερο του αέρα, που επιτυγχάνει την στήριξή του στην 
ατμόσφαιρα εξ αντιδράσεων του αέρα, μη συμπεριλαμ¬ 
βανομένων των έκτης επιφάνειας της γης προερχομένων 
αντιδράσεων του αέρα το μέγιστο βάρος της οποίας δεν 
υπερβαίνει 330 κιλά για μονοθέσια ΥΠΜ και 495 κιλά για 
διθέσια ΥΠΜ. 

1.5 νΡΒ (Ν/ίευαΙ ΕΙίαΙιί ΡΙυΙθε) - Κανόνες πτήσης όψεως 
της πολιτικής αεροπορίας, δηλαδή κανόνες πτήσης που 
διεξάγεται με την αναγνώριση των χαρακτηριστικών ση¬ 
μείων του εδάφους 

1.6 Ν/ΜΟ (νίευειΙ ΜθίεοΓοαίοαΙ Οοηάίίίοηε) - Συνθήκες 
πτήσης όψεως 

Άρθρο 2 

Σκοπός 

Ο σκοπός του παρόντος κανονισμού είναι ο καθορισμός 
κανόνων τεχνικής εκμετάλλευσης ΥΠΜ και ΙΑΣ, που χρη¬ 
σιμοποιούνται από ιδιώτες ή αερολέσχες για αναψυχή, 
αθλητισμό, εκπαίδευση και επιμόρφωση. 

Άρθρο 3 
Εφαρμογή 

Ο κανονισμός εφαρμόζεται σε όλες τις ΥΠΜ και ΙΑΣ που 
λειτουργούν ή πρόκειται να λειτουργήσουν στην Ελληνι¬ 
κή επικράτεια. 

Ο κανονισμός αναφέρει τις ελάχιστες απαιτήσεις λει¬ 
τουργίας των ΥΠΜ και των ΙΑΣ και είναι δεσμευτικός για 
όλους τους χρήστες ΥΠΜ και ΙΑΣ στην Ελλάδα 

Άρθρο 4 

Ευθύνες 

4.1 Ο χειριστής της ΥΠΜ ή ΙΑΣ είναι υπεύθυνος για την 
πτητική ικανότητα της ΥΠΜ ή ΙΑΣ που χρησιμοποιεί, την 
τήρηση του παρόντος κανονισμού και την εφαρμογή της 
Διεθνούς και Ελληνικής νομοθεσίας και των κανονισμών 
της ΥΠΑ που εφαρμόζονται κατά την εκμετάλλευση της 
ΥΠ Μ ή ΙΑΣ για την ασφάλεια των επιβαινόντων σ’ αυτή. 

4.2 Ο χειριστής της ΥΠΜ ή ΙΑΣ έχει το δικαίωμα να απο¬ 
φασίσει για την εκτέλεση ή μη της πτήσης. 

4.3 Η ΕΛΑΟ είναι υπεύθυνη για την εφαρμογή του πα¬ 
ρόντος Κανονισμού στην Ελλάδα όπως καθορίζεται στις 
κατωτέρω παραγράφους. 

Άρθρο 5 
Κατηγορίες ΥΠΜ 

Οι ΥΠΜ χωρίζονται στις πιο κάτω κατηγορίες: 

5.1 Υπεοελαφρό ανευόπτεοο - ΥΠΜ βαρύτερη του αέ¬ 
ρα, η οποία κατά την πτήση της στηρίζεται στις αε¬ 
ροδυναμικές αντιδράσεις του αέρα επί των επιφα¬ 
νειών αντώσεωςτης και της οποίας η ελεύθερη πτή¬ 
ση δεν εξαρτάται από κινητήρα 

5.2 Υπεοελαφρό υοτοανευόπτεοο - Υπερελαφρό ανε¬ 
μόπτερο εφοδιασμένο με κινητήρα, ο οποίος τίθεται 
σε λειτουργία από τον χειριστή του, μόνο κατά τη 
φάση της απογείωσης και μέχρι να αποκτήσει το 
υπερελαφρό ανεμόπτερο το επιθυμητό ύψος 

5.3 Υπερελαφρό αεροπλάνο - ΥΠΜ βαρύτερη του αέρα 
κινούμενη με την βοήθεια κινητήρα ή κινητήρων που 
αποκτά την άντωσή της κυρίως από τις αεροδυναμι¬ 
κές αντιδράσεις του αέρα επί επιφανειών που παρα¬ 
μένουν σταθερές κάτω από τις δεδομένες συνθήκες 
πτήσης. 

Τα υπερελαφρά αεροπλάνα διακρίνονται σε: 

α) ελεγχόμενα με αεροδυναμικά μέσα ή 

β) ελεγχόμενα με μετατόπιση κέντρου βάρους. 

5.4 Αλεξίπτωτο πλαγιάς ίαλεξίπτερο) με κινητή ρα - συ¬ 
σκευή αλεξιπτώτου εφοδιασμένη, είτε: 

α) με κινητήρα προσαρμοσμένο στο σώμα του χειριστή ή 

β) με κινητήρα προσαρμοσμένο στο σύστημα προσγεί¬ 
ωσης. 

5.5 Γυροπλάνο - ΥΠΜ, της οποίας τα στροφεία δεν κι¬ 
νούνται από τον κινητήρα εκτός της περίπτωσης της 
αρχικής εκκίνησης και για το σκοπό αυτό, αλλά είναι 
κατασκευασμένα για να περιστρέφονται από τις δυ¬ 
νάμεις του αέρα κατά την διάρκεια της κίνησής της 
ΥΠΜ και της οποίας τα μέσα προώθησης, όπου 
υπάρχουν, αποτελούνται κατά κανόνα από έλικες, εί¬ 
ναι ανεξάρτητα εκείνωντου συστήματος στροφείου. 

5.6 Υπερελαφρό ελικόπτερο - ΥΠΜ, της οποίας η ορι¬ 
ζόντια κίνηση εξαρτάται βασικά από το στροφείο 
ή στροφεία που κινούνται από κινητήρα ή κινητή¬ 
ρες. 

Άρθρο 6 
Κατηγορίες ΙΑΣ 

Οι ΙΑΣ χωρίζονται στις πιο κάτω κατηγορίες: 

6.1 Αλεξίπτωτα πλαγιάς ίαλεξίπτερα) - συσκευή παρό¬ 
μοια αυτήςτου αλεξιπτώτου, η οποία παρέχειτη δυ¬ 
νατότητα εκμετάλλευσης των ανοδικών ρευμάτων 
του αέρα, κυρίως αυτών που δημιουργούνται στις 
πλαγιές των βουνών και ορεινών όγκων κάτω από 
ορισμένες συνθήκες. 

6.2 Αιωοόπτεοα - ΙΑΣ βαρύτερη του αέρα χωρίς κινητή¬ 
ρα, που αποκτά την άντωσή της κυρίως από τις αε¬ 
ροδυναμικές αντιδράσεις του αέρα επί ημιεύκα- 
μπτων επιφανειών που παραμένουν σταθερές κάτω 
από τις δεδομένες συνθήκες πτήσης ελεγχόμενη με 
την μετατόπιση κέντρου βάρους 


Άρθρο 7 

Χειριστές ΥΠΜ και ΙΑΣ 

7.1 Χειριστές 

Χειριστές ΥΠΜ και ΙΑΣ στον εναέριο χώρο της Ελλάδας 
μπορούν να είναι: 

• Έλληνες πολίτες κάτοχοι των εκάστοτε προβλεπομέ- 
νων αδειών και ικανοτήτων εγκρινομένων και εκδιδομέ- 
νων από την ΕΛΑΟ. 

• Υπήκοοι ξένων κρατών μέσα στα πλαίσια Ελληνικών 
κανονισμών. 

• Οι προϋποθέσεις και για τις δύο ανωτέρω κατηγορίες 
είναι: 

α) Ναέχει εξασφαλισθεί η πτητική ικανότητα της ΥΠΜ ή 
ΙΑΣ και να έχει εκδοθεί η απαιτούμενη άδεια πτήσεων 
ΥΠΜ ή ΙΑΣ. 

β) Η ΥΠΜ ή ΙΑΣ να πληροίτις απαιτήσεις ασφαλούς πτή¬ 
σης και όρους προστασίας περιβάλλοντος, 
γ) Η ΥΠΜ ή ΙΑΣ να έχει καταχωρηθεί στα μητρώα της 
ΕΛΑΟ. 

δ) Η άδεια πτήσεων ΥΠΜ ή ΙΑΣ να είναι σε ισχύ, 
ε) Οι πτήσεις να γίνονται στις προβλεπόμενες περιοχές 
ή να έχει εκδοθεί ειδική άδεια, όπου αυτό απαιτείται, 
και σύμφωνα με τους όρους αυτής, 
στ) Να είναι σε ισχύ το απαιτούμενο ασφαλιστήριο συμ¬ 
βόλαιο. 

ζ) Όλες οι πτήσεις ΥΠΜ και ΙΑΣ να διεξάγονται με κανό¬ 
νες νΕΗ και υπό συνθήκες νΜΟ και πάντα απαιτείται 
οπτική επαφή με το έδαφος. 

7.2 Διθέσιες ΥΠΜ και ΙΑΣ 

Εφόσον χρησιμοποιείται η δεύτερη θέση των ΥΠΜ ή ΙΑΣ 
από άτομο άλλο από τον κάτοχο αδείας χειριστή ή μαθη¬ 
τή ΥΠΜ ή ΙΑΣ, πρέπει ο χειριστής να είναι τουλάχιστον κά¬ 
τοχος αδείας εκπαιδευτή στην κατηγορία της ΥΠΜ ή ΙΑΣ 
ή να είναι κάτοχος αδείας χειριστή ΥΠΜ ή ΙΑΣ και να έχει 
πτητική εμπειρία τουλάχιστον 40 ωρών στην πτητική μη¬ 
χανή αυτή. Ο χειριστής επιπλέον υποχρεούται να φροντί¬ 
σει για τη σωστή πρόσδεσητου επιβάτη, να τον ενημερώ¬ 
σει για τη χρήση προστατευτικών και σωστικών μέσων και 
για τους κανόνες συμπεριφοράς κατά τη πτήση. 

7.3 Υπογοεώσεισ γειοιστή ΥΠΜ και ΙΑΣ 
Ο χειριστής πρέπει: 

α) Να γνωρίζει τα τεχνικά και λειτουργικά χαρακτηρι¬ 
στικά της ΥΜΠ ή ΙΑΣ που χρησιμοποιεί, 
β) Να γνωρίζει την κατάσταση της ΥΠΜ ή ΙΑΣ, 
γ) Να εκτελεί επιμελώς τις επιθεωρήσεις της ΥΠΜ ή ΙΑΣ 
όπως αυτές προβλέπονται στα σχετικά εγχειρίδια, 
δ) Να τηρείτο μητρώα της ΥΠΜ ή ΙΑΣ, 
ε) Να γνωρίζει και να τηρεί τους κανονισμούς εκμετάλ¬ 
λευσης του πεδίου προσγείωσης ΥΠΜ ή περιοχής 
δραστηριότητας ΙΑΣ και λοιπούς κανονισμούς της 
ΕΛΑΟ και της ΥΠΑ, όπου έχουν εφαρμογή, 
στ) Να κατέχει και να επιδεικνύει στα αρμόδια όργανα 
ελέγχου ΕΛΑΟ και ΥΠΑτα απαιτούμενα έγγραφα και άδει¬ 
ες. 

ζ) Νατηρεί πάντα κατά την πτήση του, ασφαλή απόστα¬ 
ση και κατακόρυφο διαχωρισμό από άλλα πτητικά μέ¬ 
σα, να παρακολουθεί συνεχώς τον εναέριο χώρο και 
να προβαίνει σε ενέργειες αποφυγής σύγκρουσης 
σύμφωνα με τους κανόνες της ασφαλούς πτήσης, 
η) Να γνωρίζει ότι ευθύνεται για την εκτέλεση της πτή- 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


8191 


σης σύμφωνα με τους εν ισχύ κανονισμούς και διατάξεις 
εκτός από τις περιπτώσεις που αναγκάζεται να παρεκκλί¬ 
νει από αυτούς για λόγους ασφαλείας της πτήσης. Η κά¬ 
θε παρέκκλιση από τους κανονισμούς πρέπει να αναφέ- 
ρεται στην ΥΠΑ εντός μιας ημέρας. 

Άρθρο 8 
Περιορισμοί 

8.1 Απαγορεύεται οποιαδήποτε εκμετάλλευση ΥΠΜ ή 
ΙΑΣ επ’ αμοιβή ή αεροπορική εργασία. 

8.2 Απαγορεύεται απόρριψη οποιουδήποτε αντικειμέ¬ 
νου ενπτήσει. 

8.3 Απαγορεύονται ακροβατικοί ελιγμοί και πτήσεις κα¬ 
τά τις οποίες η γωνία κλίσης στον διαμήκη άξονα 
υπερβαίνει τις 60 μοίρες και στον εγκάρσιο 30 μοί¬ 
ρες. 

8.4 Απαγορεύονται νυχτερινές πτήσεις. 

8.5 Απαγορεύεται ο χειριστής ΥΠΜ ή ΙΑΣ να ξεκινήσει 
την πτήση εφόσον οι ικανότητες του είναι μειωμένες 
λόγω κούρασης, ασθένειας ή τραυματισμού, βρί¬ 
σκεται υπό επήρεια οινοπνεύματος, ναρκωτικών ου¬ 
σιών ή φαρμάκων. Είκοσι τέσσερις ώρες πριν και κα¬ 
τά τη διάρκεια της πτήσης απαγορεύεται η χρήση οι¬ 
νοπνεύματος, φαρμάκων ή άλλων ουσιών που 
επηρεάζουν αρνητικά την ικανότητα του χειρισμού 
της ΥΠΜ ή ΙΑΣ τόσο από τον χειριστή όσο και από 
τους επιβαίνοντες σε αυτές. 

8.6 Απαγορεύονται πτήσεις ΥΠΜ/ΙΑΣ σε απαγορευμέ¬ 
νες, περιορισμένες και επικίνδυνες περιοχές, άνω¬ 
θεν κατοικημένων περιοχών, πολυσύχναστων ατό¬ 
μων και συγκεντρώσεων ως και βιομηχανικών συ¬ 
γκροτημάτων. 

8.7 Απαγορεύονται πτήσεις σε απόσταση μικρότερη 
του 1.5 ΝΜ από το μέτωπο καταιγιδοφόρων νεφών 
κατακόρυφης ανάπτυξης και κάτω από αυτά, σε συν¬ 
θήκες που η οριζόντια ορατότητα είναι μικρότερη 
των 2ΝΜ ή σε συνθήκες έντονων αναταράξεων. 

8.8 Απαγορεύεται ρίψη αντικειμένων ή ψεκασμός κατά 
τη διάρκεια της πτήσης. 

8.9 Απαγορεύται η ρυμούλκηση αεροπανό και παρό¬ 
μοιων αντικειμένων, ρίψεις φέιγ-βολάν κ.λ.π. , ως 
και αεροφωτογραφήσεις, χωρίς ειδική άδεια της 
ΥΠΑ. 

8.10 Ρίψεις αλεξιπτωτιστών από ΙΑΣ απαγορεύονται. Ρί¬ 
ψεις αλεξιπτωτιστών από ΥΠΜ γίνονται μόνο κατό¬ 
πιν ειδικής προς τούτο άδειας της ΥΠΑ. 

8.11 Ειδική άδεια της ΥΠΑ απαιτείται για πτήσεις στον 
ελεγχόμενο εναέριο χώρο, στα αεροδρόμια πολιτι¬ 
κής αεροπορίας, πάνω από αρχαιολογικούς χώ¬ 
ρους και περιβαλλοντολογικά προστατευόμενες 
περιοχές. Για πτήσεις σε πολεμικά αεροδρόμια και 
απαγορευμένες περιοχές απαιτείται άδεια από το 
ΓΕΑ. Γιατον υπόλοιπο εναέριο χώρο ισχύει ότι ανα- 
φέρεται στο αρθ. 29 του παρόντος «πτήσεις ταξιδι¬ 
ού». 

8.12 'ΥΦη πτήσησ 

Εκτός απογειώσεων ή προσγειώσεων οι πτήσεις των 
ΥΠΜ και ΙΑΣ γίνονται σε ελάχιστο ύψος 500 ποδών πάνω 
από το ψηλότερο σημείο διαδρομής σε απόσταση μικρό¬ 
τερη των 800 μέτρων από το προβλεπόμενο ίχνος πτή- 
σης. 


Μέγιστο ύψος πτήσης ΥΠΜ και ΙΑΣ καθορίζεται στα 13 
000 πόδια και πάνω από αυτό το ύψος κατόπιν αδείας της 
ΥΠΑ. Τα ΙΑΣ απαγορεύεται να ίπτανται πάνω από εκτετα¬ 
μένες υδάτινες επιφάνειες. 

Άρθρο 9 

Επιτροπή Προδιαγραφών της ΕΛΑΟ 

9.1 Σύνθεση της Επιτροπής Προδιαγραφών 

Η ΕΛΑΟ με σκοπό την εκπόνηση προδιαγραφών κατα¬ 
σκευής ΥΠΜ και ΙΑΣ, προγραμμάτων εκπαίδευσης, κανό¬ 
νων εκμετάλλευσης πεδίων προσ-απογείωσης και περιο¬ 
χών δραστηριοτήτων κλπ. συγκροτεί επιτροπή προδια¬ 
γραφών. 

Η επιτροπή αποτελείται από : 

• Αεροναυπηγό μηχανικό ή Μηχανολόγο Μηχανικό ή 
απόφοιτο Σχολής Ικάρων/Μηχανικών ή Πτυχιούχο Μηχα¬ 
νικό αεροσκαφών πολιτικής ή πολεμικής αεροπορίας με 
πενταετή εμπειρία 

• Πτυχιούχο χειριστή πολιτικής ή πολεμικής αεροπο¬ 
ρίας 

• Εκπαιδευτή /εξεταστή με άδεια της ΕΛΑΟ για την κα¬ 
τηγορία που αφορούν οι προδιαγραφές 

• Η επιτροπή μπορεί να χρησιμοποιεί προσωρινά ή μό¬ 
νιμα άτομα με εξειδικευμένες γνώσεις για την κάθε δρα¬ 
στηριότητα που αναπτύσσει 

Η σύνθεση της επιτροπής κοινοποιείται στην ΥΠΑ. 

9.2 Έονο της Επιτροπής Προδιαγραφών 

Η επιτροπή προδιαγραφών της ΕΛΑΟ: 

α) Εκπονεί προδιαγραφές κατασκευής και συντήρησης 
των ΥΠΜ και ΙΑΣ. 

β) Υιοθετεί προδιαγραφές κατασκευής ξένων κρατών 
εφόσον κρίνει ότι εξασφαλίζουν το επιθυμητό επίπε¬ 
δο ασφαλείας (μεταφρασμένες στα Ελληνικά) 

γ) Ορίζει προϋποθέσεις λειτουργίας σχολών ΥΠΜ και 
ΙΑΣ 

δ) Εκπονεί προγράμματα εκπαίδευσης για την κάθε κα¬ 
τηγορία των ΥΠΜ και ΙΑΣ 

ε) Ορίζει την εξεταστέα ύλη για την κάθε κατηγορία για 
τους μαθητές και εκπαιδευτές 

στ) Εκπονεί κανόνες εκμετάλλευσης πεδίων προσγείω¬ 
σης ΥΠΜ και ΙΑΣ 

ζ) Εκπονεί κανόνες εκμετάλλευσης περιοχών δραστη¬ 
ριοτήτων ΙΑΣ 

η) Εκδίδει Πιστοποιητικά τύπου ΥΠΜ και ΙΑΣ και αποδέ¬ 
χεται πιστοποιητικά ξένων κρατών 

9.3 Ένκοιση της ΥΠΑ 

Τα ανωτέρω υποβάλλονται στην ΥΠΑ προς έγκριση η 
οποία μπορεί να προβεί σε τροποποίηση αυτών εφόσον 
το κρίνει αναγκαίο. 

Διευκρινίζεται ότι αυτά πρέπει να εκπονηθούν και να 
εγκριθούν πριν από τις πιστοποιήσεις, εκδόσεις αδειών 
κ.λπ. Η επιτροπή φροντίζει για την ενημέρωση των ενδια¬ 
φερομένων. 

Η επιτροπή προδιαγραφών υποχρεούται να παρακο¬ 
λουθεί την ασφάλεια πτήσεων των ΥΠΜ και ΙΑΣ και εφό¬ 
σον διαπιστώσει μείωση του επιπέδου ασφαλείας να λαμ¬ 
βάνει αναγκαία διορθωτικά μέτρα. 

Η επιτροπή προδιαγραφών ορίζει διαδικασίες και μεθο¬ 
δολογία ελέγχου όπως και τα απαραίτητα έγγραφα για 
τον έλεγχο. 

ΚΕΦΑΛΑΙΟ Β' 

ΠΤΗΤΙΚΗ ΙΚΑΝΟΤΗΤΑ ΥΠΜ 
Αρθρο 10 

Προδιαγραφές κατασκευής ΥΠΜ 

10.1 Κάθε ΥΠΜ πρέπει να πληροί τις προδιαγραφές κα¬ 
τασκευής ΥΠΜ της ΕΛΑΟ. Η ΕΛΑΟ εκπονεί για αυτό σκο¬ 
πό προδιαγραφές κατασκευής ΥΠΜ για την κάθε κατηγο¬ 
ρία, τις οποίες προτείνει στην αρμόδια διεύθυνση της 
ΥΠΑπρος έγκριση. Η ΕΛΑΟ επίσης μπορεί να υιοθετήσει 
προδιαγραφές κατασκευής ξένων κρατών με σύγχρονη 
μετάφραση τους στην Ελληνική γλώσσα. Οι προδιαγρα¬ 
φές κατασκευής ισχύουν από την ημερομηνία έγκρισης 
αυτών από την ΥΠΑ. 

Οι προδιαγραφές κατασκευής ΥΠΜ περιλαμβάνουν 
τουλάχιστον τα θέματα που ακολουθούν: 

10.1.1 Για αεροδυναμικά ελεγχόμενες ΥΠΜ 
Πτητικές επιδόσεις 

• Περιορισμοί βάρους 

• Ταχύτητα απώλειας στήριξης 

• Έλεγχος και ελιγμοί 

• Ευστάθεια (στατική και δυναμική) 

• Συμπεριφορά κατά την απώλεια στήριξης, προειδο¬ 
ποίηση απώλειας στήριξης 

• Συμπεριφορά στο έδαφος 

• Ειδικές απαιτήσεις λειτουργίας 
Αντονή 

• Πτητικά φορτία - συμμετρικά και μη-συμμετρικά 

• Συντελεστές ασφαλείας 

• Φορτία εδάφους 

• Φάκελος ελιγμών 

• Επιφάνειες άντωσης 

• Επιφάνειες και συστήματα ελέγχου 

• Συνθήκες αναγκαστικής προσγείωσης 
Μελέτη και κατασκευή 

• Επιφάνειες ελέγχου 

• Συστήματα ελέγχου 

• Σύστημα προσγείωσης 

• Χώρος χειριστή και επιβατών 
Σύστημα προώθησης 

• Σύστημα καυσίμου 

• Σύστημα ελαίου 

• Σύστημα ψύξης 

• Σύστημα εισαγωγής και εξαγωγής 

• Σύστημα ελέγχου 
Εξοπλισυόο 

• Εγκατάσταση οργάνων 

• Ηλεκτρικό σύστημα 

• Άλλος εξοπλισμός 
Ζύγιση και ζυγοστάθμιση 
Κινητή ρε ς 

• Εγκατάσταση 

• Συστήματα ελέγχου 
Έλικες 

Συστήματα πυροπροστασίας 
Συστήματα προσθαλάσσωσης - πλωτήρες 
Λειτουργικοί περιορισμοί 

• Σήμανση 

• Εγχειρίδιο πτήσης και συντήρησης 
Αποδείξεις και δοκιυές 

• Στατικές δοκιμές 


• Λειτουργικές δοκιμές 

• Πτητικές δοκιμές 

10.1.2 Για ΥΠΜ ελεγχόμενες με μετατόπιση κέντρου 
βάρους 

(Αιωρόπτερα με κινητήρα, αλεξίπτωτα πλαγιάς με κινη¬ 
τήρα και σύστημα προσγείωσης ή άνευ αυτού) 

Όρια 

Όρια βάρους 
Όρια ταχυτήτων 

Ελάχιστες απαιτήσεις συστήματος προώθησης 
Ευστάθεια 
Υπολογισμοί 
Οριακές τιμές δοκιμών 
Αποδείξεις αντονής 
Έλεγχος αντοχής πτέρυγας 
Έλεγχος αντοχής συστήματος προσγείωσης 
Έλεγχος αντοχής αλεξίπτωτου πλαγιάς 
Έλεγχος αντοχής του συστήματος προώθησης και 
εγκατάστασης αυτού 
Απόδειξη ορίων ζωής κινητήρα και έλικα 
Πτητικές επιδόσεις 
Απογείωσης και προσγείωση 
Ικανότητα ελιγμών 
Έλεγχος 
Ευστάθεια 

Συμπεριφορά κατά τη διάρκεια απώλειας στήριξης 
Σύστημα προώθησης 

• Ισχύς και επιδόσεις 

• Θόρυβος 

• Σύστημα καυσίμου 

• Ασφαλής απόσταση έλικας 

• Σύστημα ελέγχου κινητήρα 

Άρθρο 11 

Προδιαγραφές κατασκευής ΙΑΣ 

Κάθε ΙΑΣ πρέπει να πληροίτις προδιαγραφές κατασκευ¬ 
ής ΙΑΣ της ΕΛΑΟ. Η ΕΛΑΟ εκπονεί για αυτό το σκοπό προ¬ 
διαγραφές κατασκευής για την κάθε κατηγορία των ΙΑΣ 
βάσει των απαιτήσεων της Διεθνούς Αεραθλητικής Ομο¬ 
σπονδίας (ΕθάθΓαΙίοπ ΑοΓοπαυΙιρυβ ΙπΙθΓΠ3ΐίοπ3ΐθ, ΡΑΙ). Οι 
προδιαγραφές κατασκευής ΙΑΣ υποβάλλονται στην αρμό¬ 
δια διεύθυνση της ΥΠΑ για έγκριση. Οι προδιαγραφές αυ¬ 
τές ισχύουν μετά την έγκριση τους από την ΥΠΑ. 

Άρθρο 12 
Υλικά κατασκευής 

Όλα τα υλικά που χρησιμοποιούνται για την κατασκευή 
ΥΠΜ και ΙΑΣ πρέπει να είναι κατάλληλα για το σκοπό αυτό 
και να πληρούν συγκεκριμένες τεχνικές προδιαγραφές, 
που αναφέρονται στις προδιαγραφές κατασκευής. 

Άρθρο 13 

Πιστοποίηση τύπου ΥΠΜ ή ΙΑΣ 

Σε περιπτώσεις που ΥΠΜ ή ΙΑΣ κατασκευάζονται σε 
αριθμό τεμαχίων περισσότερων του ενός σύμφωνα με 
ίδιες προδιαγραφές, χορηγείται από την ΕΛΑΟ Πιστοποι¬ 
ητικό τύπου ΥΠΜ ή Πιστοποιητικό τύπου ΙΑΣ. Για το σκο¬ 
πό αυτό συγκροτείται με μέριμνα της ΕΛΑΟ ομάδα ελέγ¬ 
χου προδιαγραφών και κατασκευής διακεκριμένης περί¬ 
πτωσης, έργο της οποίας είναι να εξασφαλίσει ότι τόσο οι 
προδιαγραφές όσο και η κατασκευή της κάθε μίας ΥΠΜ ή 

ΙΑΣ πληρούντις εγκεκριμένες προδιαγραφές της ΕΛΑΟ ή 
προδιαγραφές που έχουν υιοθετηθεί και αναγνωριστεί 
από αυτήν. 

Η ομάδα ελέγχου ακολουθεί τις διαδικασίες της ΕΛΑΟ 
και εισηγείται την έκδοση του Πιστοποιητικού τύπου της 
ΥΠΜ ή ΙΑΣ. 

Η ΕΛΑΟ μετά από εισήγηση της Επιτροπής Προδια- 
γραφώντης, αποδέχεται Πιστοποιητικά τύπου ΥΠΜ ή ΙΑΣ 
ξένων κρατών, όπως αυτά έχουν εκδοθεί από αντίστοιχες 
αρχές εφόσον πληρούν τις προδιαγραφές που έχουν θε¬ 
σπιστεί από την ΕΛΑΟ. Υπεύθυνη έναντι της ΥΠΑ για τις 
πιστοποιήσεις αυτές είναι η ΕΛΑΟ. 

Άρθρο 14 

Ελεγκτές Κατασκευής 

Η ΕΛΑΟ προτείνει προς την ΥΠΑ ελεγκτές κατασκευής 
ΥΠΜ, οι οποίοι μετά από σχετική έγκριση της, διενεργούν 
ελέγχους αρχικής κατασκευής και περιοδικούς ελέγχους 
κατάστασης ΥΠΜ. Οι ελεγκτές κατασκευής πρέπει να εί¬ 
ναι τουλάχιστον κάτοχοι πτυχίου μηχανικού τύπου II σκά¬ 
φους και κινητήρα της ΥΠΑ με πενταετή εμπειρία ή Διπλ. 
Αεροναυπηγοί Μηχανικοί μέλη του Τεχνικού Επιμελητη¬ 
ρίου της Ελλάδος ή απόφοιτοι ΣΜΑ με τριετή εμπειρία 
στην Πολιτική Αεροπορία. 

Άρθρο 15 

Κατασκευή ΥΠΜ και ΙΑΣ 

Οι προδιαγραφές κατασκευής των ΥΠΜ και ΙΑΣ πρέπει 
να πληρούν τις εγκεκριμένες απαιτήσεις προδιαγραφών 
της ΕΛΑΟ. 

Οι ΥΠΜ και ΙΑΣ δύνανται να κατασκευαστούν είτε από 
τους ιδιοκτήτες τους εξαρχής ή υπό μορφή συνόλου (ΚίΙ) 
είτε να αγοραστούν ετοιμοπαράδοτες από εταιρίες πα¬ 
ραγωγής αυτών. 

Η κατασκευή των ΥΠΜ και ΙΑΣ γίνεται με ευθύνη των 
ιδιοκτήτων τους. Οι κατασκευαστές υποβάλλουν στην 
ΕΛΑΟ σχετική αίτηση, τα σχέδια και βασική μελέτη κατα¬ 
σκευής και δηλώνουν σύμφωνα με ποιες προδιαγραφές 
κατασκευής είναι κατασκευασμένα. Σε περίπτωση που οι 
προδιαγραφές κατασκευής είναι άλλες πλήν των Ελληνι¬ 
κών, τότε υποχρεούνται να υποβάλουν και μετάφραση 
στην Ελληνική γλώσσα των προδιαγραφών βάση των 
οποίων εκπονήθηκαν. Για τις ΥΠΜ ή ΙΑΣ που κατασκευά¬ 
στηκαν από τους ίδιους δηλώνουν υπεύθυνα ότι κατά τη 
διάρκεια της κατασκευής χρησιμοποιήθηκαν ενδεικνυό- 
μενες μέθοδοι και τεχνικές. Για τις αγοραζόμενες ΥΠΜ 
και ΙΑΣ υποβάλλεται Πιστοποιητικό τύπου ΥΠΜ ή ΙΑΣ και 
πιστοποιητικό εργοστασίου κατασκευής. Ο τύπος και η 
μορφή των δηλώσεων καθορίζεται από την ΕΛΑΟ. 

Η ΕΛΑΟ ορίζει ελεγκτή κατασκευής για την κάθε ΥΠΜ 
ή ΙΑΣ. Ο ελεγκτής μετά από συνεννόηση με τον ιδιοκτήτη 
προβαίνει σε έλεγχο, ο οποίος γίνεται με τις εγκεκριμένες 
διαδικασίες, των υποβληθέντων εγγράφων της ΥΠΜ ή 
ΙΑΣ. Τα αποτελέσματα του ελέγχου αναφέρει εγγράφως 
στην ΕΛΑΟ. Μετά την άδεια του γίνονται δοκιμαστικές 
πτήσεις σε εγκεκριμένο πεδίο προσγείωσης ΥΠΜ ή πε¬ 
ριοχή δραστηριοτήτων ΙΑΣ από τον ιδιοκτήτη εφόσον εί¬ 
ναι κάτοχος αδείας χειριστή ΥΠΜ ή ΙΑΣ της αντίστοιχης 
κατηγορίας με εμπειρία τουλάχιστον 100 ωρών ή από εξε¬ 
ταστή χειριστή ΥΠΜ ή ΙΑΣ της αντίστοιχης κατηγορίας 
που θα ορίσει η ΕΛΑΟ. Τα αποτελέσματα δοκιμαστικής 


πτήσης καταγράφονται από το χειριστή της δοκιμαστικής 
πτήσης και αξιολογούνται σε συνεργασία με τον ελεγκτή 
κατασκευής. Εάν κρίνει ο ελεγκτής κατασκευής κατά τη 
διάρκεια των ελέγχων ότι δεν πληρούνται οι απαιτήσεις 
των κανονισμών ή ότι η κατασκευή δεν έχει γίνει σύμφω¬ 
να με τις ενδεικνυόμενες μεθόδους και τεχνικές ή διαπι¬ 
στωθεί κατά τη διάρκεια των δοκιμαστικών πτήσεων ότι η 
συμπεριφορά της ΥΠΜ ή ΙΑΣ δεν είναι ασφαλής μέσα στα 
προβλεπόμενα όρια λειτουργίας αυτής εισηγείται τα ανα¬ 
γκαία διορθωτικά μέτρα. 

Όταν ο ελεγκτής κατασκευής κρίνει ότι η κατασκευή 
πληροί τις προϋποθέσεις ασφαλούς λειτουργίας όπως 
αυτές εκφράζονται στους εγκεκριμένους κανονισμούς 
της ΕΛΑΟ ή αναγνωρισμένους κανονισμούς αλλοδαπής 
και οι δοκιμαστικές πτήσεις έχουν αποδείξει την ασφαλή 
συμπεριφορά της ΥΠΜ ή ΙΑΣ, εισηγείται στην ΕΛΑΟ έκ¬ 
δοση της Άδειας πτήσεων ΥΠΜ ή ΙΑΣ. 

Άρθρο 16 

Άδεια πτήσεων ΥΠΜ και ΙΑΣ 

Άδεια πτήσεων ΥΠΜ και ΙΑΣ εκδίδεται απάτην ΕΛΑΟ με¬ 
τά από θετική εισήγηση του ελεγκτή κατασκευής και ισχύ¬ 
ει για δύο έτη εφόσον η ΥΠΜ ή ΙΑΣ συντηρείται σύμφωνα 
με τις απαιτήσεις του κατασκευαστή, δεν εκδηλώθηκαν 
υπερβολικές φθορές, ρωγμές, καταπονήσεις ή άλλες 
βλάβες που θα μπορούσαν να επηρεάσουν την πτητική 
ικανότητα της ΥΠΜ ή ΙΑΣ. 

Η άδεια χορηγείται σε Ελληνική και Αγγλική γλώσσα. 

Στην άδεια αναφέρονται: 

• Αριθμός αναγνώρισης της ΥΠΜ ή ΙΑΣ 

• Κατηγορία 

• Τύπος και αριθμός σειράς κατασκευής 

• Κατασκευαστής 

• Όνομα ιδιοκτήτη 

• Περίοδος ισχύος 

• Τυχόν περιορισμοί 

Η άδεια αίρεται αυτόματα όταν η ΥΠΜ ή ΙΑΣ υποστεί επι¬ 
σκευή, μετατροπή που θα μπορούσε να επιδράσει στην 
ικανότητα πτήσης αυτής ή να αλλοιώσει τα χαρακτηριστι¬ 
κά της ή όταν η ΥΠΜ ή η ΙΑΣ εμπλακεί σε ατύχημα. 

Η ανανέωση της άδειας πτήσεων ΥΠΜ ή ΙΑΣ γίνεται κα¬ 
τόπιν αιτήσεως του ενδιαφερομένου στην ΕΛΑΟ και επι¬ 
θεώρηση από τον ελεγκτή κατασκευής της ΕΛΑΟ. 

Άρθρο 17 

Αριθμός αναγνώρισης ΥΠΜ και ΙΑΣ 

Η ΕΛΑΟ διατηρεί μητρώο καταγραφής των Ελληνικών 
αριθμών αναγνώρισης. Κάθε ΥΠΜ και ΙΑΣ με την απόκτη¬ 
ση της άδειας πτήσης από την ΕΛΑΟ καταγράφεται σε μη¬ 
τρώα της και αποκτά αριθμό αναγνώρισης. Ο αριθμός 
αποτελείται από γράμματα ΟΠ-Ό- καιτετραψήφιο αριθμό 
δηλαδή έχει μορφή π.χ. ΟΠ-υ-ΟΟΟΟ. 

Άρθρο 18 

Άδεια ασυρμάτου ΥΠΜ 

Οι ΥΠΜ που έχουν αποκτήσει άδεια πτήσεων και αριθμό 
αναγνώρισης μπορούν να εξοπλιστούν με κατάλληλη 
ασύρματη συσκευή επικοινωνιών. Βασικά κριτήρια της 
συσκευής είναι: 

Εύρος ζώνης 118-137 ΜΗζ 

Διαυλοποίηση: 25 ΚΗζ 

Είδος συσκευής: Σταθερή εγκατάσταση στην ΥΠΜ 

Η ασύρματη συσκευή πρέπει προτού χρησιμοποιηθεί 
να λάβει σχετική Άδεια Σταθμού από την αρμόδια Διεύ¬ 
θυνση της ΥΠΑ (Δ5). 

ΚΕΦΑΛΑΙΟ Γ' 

ΕΚΜΕΤΑΛΛΕΥΣΗ ΥΠΜ και ΙΑΣ 
Αρθρο 19 

Πεδία προσγείωσης ΥΠΜ 

19.1 Η ΕΛΑΟ επιλέγει κατάλληλα πεδία προσγείωσης 
ΥΠΜ. 

19.2 Το κάθε πεδίο συμπεριλαμβάνει εναέριο χώρο σε 
ακτίνα 10 ΝΜ μέχρι ύψους 3000 ποδών άνωθεν εδάφους. 
Ο εναέριος χώρος μπορεί να περιοριστεί σύμφωνα με τις 
απαιτήσεις της ΥΠΑ ή του ΓΕΑ. 

19.3 Τα πεδία πρέπει να βρίσκονται εκτός κατοικημένων 
περιοχών, βιομηχανικών συγκροτημάτων, αεροδιαδρό¬ 
μων, περιοχών προσέγγισης αεροδρομίων, απόστασης 
μικρότερης των 10 ναυτικών μιλίων από τα πλησιέστερα 
όρια των διαδρόμων των αεροδρομίων, πεδίων βολής ή 
απαγορευμένων περιοχών ή περιβαλλοντολογικά προ- 
στατευομένων περιοχών ή αρχαιολογικών χώρων. Επί¬ 
σης θα πρέπει να απέχουν από εθνικές οδούς τουλάχι¬ 
στον 200 μέτρα. 

19.4 Τα πεδία προσγείωσης πρέπει να πληρούν τις κά¬ 
τωθι προϋποθέσεις: 

α) Ο διάδρομος να είναι μήκους 300 μέτρων και πλά¬ 
τους 30 μέτρωντουλάχιστον, η κλίση του να μην υπερ¬ 
βαίνει το 3% στο διαμήκη άξονα και 2% στον εγκάρ¬ 
σιο. Σε κάθε πλευρά του διαδρόμου να υπάρχει ζώνη 
ασφαλείας πλάτους 15 μέτρων. Οι άκρες του διαδρό¬ 
μου και ο κεντρικός άξονας να είναι σημαδεμένοι με 
κατάλληλο τρόπο (διαγραμμίσεις), 
β) Ο διάδρομος και οι χώροι κίνησης ΥΠΜ πρέπει να 
είναι διαχωρισμένοι με κατάλληλο τρόπο έτσι ώστε να 
εξασφαλίζεται ότι δεν βρίσκονται σε αυτά μη-εξου- 
σιοδοτημένα άτομα 

γ) Στις άκρες του διαδρόμου και στην κατεύθυνση αυ¬ 
τού πρέπει να υπάρχει ζώνη ελεύθερη εμποδίων μή¬ 
κους 60 μέτρων και φάρδους 50 μέτρων. 

Όλα τα εμπόδια σε απόσταση μικρότερη των 50 μέ¬ 
τρων από το διάδρομο πρέπει να φέρουν κατάλληλη 
σήμανση. 

Ο διάδρομος πρέπει να εξασφαλίζει άνετη και ασφα¬ 
λή απογείωση- προσγείωση, ελεύθερη εμποδίων, 
δ) Σε κατάλληλο σημείο τοποθετείται ανεμούριο. Στο 
πεδίο προσγείωσης τοποθετούνται επίσης όργανο 
μέτρησης βαρομετρικής πίεσης, θερμοκρασίας και 
ρολόι. 

ε) Το κάθε πεδίο πρέπει να διαθέτει εγκαταστάσεις 
εξοπλισμένες με τηλεπικοινωνίες (τηλέφωνο, συ¬ 
σκευή τηλεομοιοτυπίας), επίγειο εγκεκριμένο αερο¬ 
ναυτικό σταθμό ασυρμάτου, κυτίο πρώτων βοηθειών 
και πυροσβεστήρες. 

στ) Στο πεδίο πρέπει να είναι αναρτημένα σε εμφανές 
σημείο τα τηλέφωνα του πλησιέστερου νοσοκομείου 
ή ιατρικού κέντρου, πυροσβεστικής υπηρεσίας, αστυ¬ 
νομικού τμήματος, αεροδρομίου και κέντρου ελέγχου 
εναερίου κυκλοφορίας. 

ζ) Για το κάθε πεδίο εκπονείται από την ΕΛΑΟ κανονι¬ 


σμός εκμετάλλευσης αυτού, ο οποίος πρέπει να βρί¬ 
σκεται τοποθετημένος σε εμφανές σημείο στο πεδίο. 
Ο κανονισμός πρέπει να καθορίζει τουλάχιστον τα 
ακόλουθα: 

• Ωράριο λειτουργίας του πεδίου, 

• Χώρους στάθμευσης οχημάτων και κανόνες κίνησης 
αυτών, 

• Κανόνες κίνησης ατόμων στο πεδίο, 

• Χώρους στάθμευσης ΥΠΜ, 

• Κανόνες ανεφοδιασμού ΥΠΜ, 

• Κανόνες κίνησης ΥΠΜ στο έδαφος, 

• Κανόνες πτήσης των ΥΠΜ και εκμετάλλευσης εναερί¬ 
ου χώρου 

• Κανόνες πυρασφάλειας και πυροπροστασίας 

• Κανόνες αντιμετώπισης καταστάσεων επειγούσης 
ανάγκης 

Οι χειριστές ΥΠΜ λαμβάνουν ενυπόγραφα γνώση του 

Κανονισμού εκμετάλλευσης πεδίου πριν αναπτύξουν 

οποιαδήποτε δραστηριότητα στο χώρο αυτού. 

19.5 Τα πεδία προσγείωσης υπόκεινται στην έγκριση 
της ΥΠΑ. Μετά την έγκρισή τους και σε ετήσια βάση η 
ΕΛΑΟ θα πρέπει να επαναπιστοποιεί ότι πληρούν τις προ¬ 
ϋποθέσεις του παρόντος με βάση εγκεκριμένων από την 
ΥΠΑ διαδικασιών ελέγχων πεδίων προσγείωσης και να 
διατηρεί σχετικά αρχεία ελέγχων και επαναπιστοποιήσε- 
ων. Μετά την έγκρισή τους οι περιοχές καταγράφονται 
και δημοσιεύονται στο ΑΙΡ Ελλάδος. 

19.6 Η έγκριση περιβαλλοντικών όρων δύναται να χο¬ 
ρηγηθεί και από το αρμόδιο τμήμα της κατά τόπον αρμό¬ 
διας Νομαρχίας. 

Άρθρο 20 

Υπεύθυνος Πεδίου Προσγείωσης 

20.1 Γ ια το κάθε πεδίο ορίζεται από την ΕΛΑΟ υπεύθυ¬ 
νος εκμετάλλευσης αυτού και ο αναπληρωτής του. 

20.2 Απαγορεύεται η λειτουργία του πεδίου χωρίς την 
άδεια και επίβλεψη του υπεύθυνου του πεδίου ή 
του αναπληρωτή του. 

20.3 Ο υπεύθυνος πεδίου προσγείωσης εξασφαλίζει 
την εκμετάλλευση του πεδίου σύμφωνα μετους κα¬ 
νόνες εκμετάλλευσης αυτού, την ασφαλή διακίνη¬ 
ση ΥΠΜ, οχημάτων και ατόμων στα όρια του πεδί¬ 
ου, την επίβλεψη του εναερίου χώρου και την επι¬ 
κοινωνία με τις υπηρεσίες Ελέγχου Εναερίου 
Κυκλοφορίας, όπου απαιτείται. Ελέγχει τα τυπικά 
προσόντα των χειριστών και μαθητών των ΥΠΜ και 
τις άδειες πτήσης των ΥΠΜ. 

20.4 Ο υπεύθυνος πεδίου προσγείωσης έχει το δικαίω¬ 
μα να λάβει πρόσθετα μέτρα για την εκμετάλλευση 
του πεδίου, να περιορίσει την κυκλοφορία στον ευ¬ 
ρύτερο χώρο αυτού και να απαγορεύσει πτήσεις σε 
ΥΠΜ που δεν είναι ικανές για ασφαλή πτήση, σε 
χειριστές που δεν διαθέτουν τα τυπικά προσόντα 
και άδειες ή που βρίσκονται εμφανώς υπό επήρεια 
οινοπνεύματος ή άλλων απαγορευμένων ουσιών. 

Άρθρο 21 

Περιοχές δραστηριότητας ΙΑΣ 

21.1 Η ΕΛΑΟ επιλέγει περιοχές για την ανάπτυξη δρα¬ 
στηριοτήτων ΙΑΣ. Οι περιοχές πρέπει να εξασφαλί¬ 
ζουν την ασφαλή απογείωση, πτήση καιπροσγείω- 

ση των αθλητών. Οι περιοχές πρέπει να βρίσκονται 
εκτός κατοικημένων περιοχών, αεροδιαδρόμων, 
περιοχών προσέγγισης αεροδρομίων, απόστασης 
μικρότερης των 10 ναυτικών μιλίων από αεροδρό¬ 
μια, πεδίων βολής ή απαγορευμένων περιοχών ή 
περιβαλλοντολογικά προστατευομένων περιοχών, 
ή αρχαιολογικών χώρων. 

21.2 Οι περιοχές υπόκεινται στην έγκριση της ΥΠΑ. Οι πε¬ 
ριοχές μπορούν να χρησιμοποιούνται είτε μόνιμα εί¬ 
τε προσωρινά. Οι μόνιμα χρησιμοποιούμενες περιο¬ 
χές θα αναφέρονται μετά την έγκρισή τους στο ΑΙΡ 
Ελλάδας, για τις προσωρινά χρησιμοποιούμενες θα 
εκδίδεται αγγελία προς ναυτιλομένους (ΝΟΤΑΜ) 

21.3 Για την κάθε περιοχή η ΕΛΑΟ εκπονεί κανόνες εκ¬ 
μετάλλευσης αυτής, ενημερώνει τους αθλητές για 
αυτούς και φροντίζει για την εφαρμογή τους. 

21.4 Στην κάθε περιοχή επιλέγεται ένας ή περισσότεροι 
χώροι κατάλληλοι για προσγείωση των ΙΑΣ. 

Άρθρο 22 

Υπεύθυνος Περιοχής Δραστηριότητας ΙΑΣ 

22.1 Γιατην κάθε περιοχή δραστηριότητας ΙΑΣ ορίζεται 
από την ΕΛΑΟ υπεύθυνος εκμετάλλευσης αυτής 
και ο αναπληρωτήςτου. 

22.2 Απαγορεύεται η ανάπτυξη δραστηριότητας, στην 
περιοχή δραστηριότητας ΙΑΣ χωρίς την άδεια του 
υπεύθυνου της περιοχής ή του αναπληρωτή του. 

22.3 Ο υπεύθυνος περιοχής δραστηριότητας ΙΑΣ εξα¬ 
σφαλίζει την εκμετάλλευση της περιοχής σύμφωνα 
με τους κανόνες εκμετάλλευσης αυτής και την 
ασφαλή διακίνηση ΙΑΣ, οχημάτων και ατόμων στα 
όρια της περιοχής, την επίβλεψη του εναερίου χώ¬ 
ρου και την επικοινωνία με τις υπηρεσίες Ελέγχου 
Εναερίου Κυκλοφορίας, όπου απαιτείται. Ελέγχει 
τα τυπικά προσόντα των χειριστών των ΙΑΣ και τις 
άδειες πτήσης των ΙΑΣ. 

22.4 Ο υπεύθυνος περιοχής δραστηριότητας έχει το δι¬ 
καίωμα να λάβει πρόσθετα μέτρα για την εκμετάλ¬ 
λευση της περιοχής, να περιορίσει την κυκλοφορία 
στον ευρύτερο χώρο αυτής και να απαγορεύσει πτή¬ 
σεις σε ΙΑΣ που δεν είναι ικανές για ασφαλή πτήση. 
Σε χειριστές που δεν διαθέτουν τα τυπικά προσόντα 
και άδειες ή που βρίσκονται εμφανώς υπό επήρεια 
οινοπνεύματος ή άλλων απαγορευμένων ουσιών. 

Άρθρο 23 

Προσγείωση Εκτός Εγκεκριμένων Χώρων 

Κατά την εκμετάλλευση των ΙΑΣ δεν είναι πολλές φορές 
εφικτό ο χειριστής να προσγειωθεί στον εγκεκριμένο χώ¬ 
ρο. Ο χειριστής της ΙΑΣ είναι υποχρεωμένος καθ’ όλη τη 
διάρκεια της πτήσης να παρακολουθεί επιμελώς το ύψος 
του άνωθεν εδάφους, την ταχύτητα του και τις καιρικές 
συνθήκες στην περιοχή. Κατόπιν εκτίμησης των συνθη¬ 
κών αυτών και των δυνατοτήτων του είναι υποχρεωμένος 
να επιλέγει εγκαίρως τους κατάλληλους χώρους για προ¬ 
σγείωση με γνώμονα την προσωπική του ασφάλεια, την 
ασφάλεια των προσώπων που τυχόν βρίσκονται στο έδα¬ 
φος και αποφυγή ζημιών που μπορούν να προκληθούν 
στο έδαφος εξ αιτίας του. Η προσγείωση εκτός εγκεκρι¬ 
μένων χώρων γίνεται με αποκλειστική ευθύνη του χειρι¬ 
στή της ΙΑΣ. 


Άρθρο 24 

Εξοπλισμός Πεδίων Προσγείωσης ΥΠΜ και 
Περιοχών Δραστηριοτήτων ΙΑΣ με Σταθμούς 
Ασυρμάτου Επικοινωνίας 

24.1 Κάθε πεδίο προσγείωσης ΥΠΜ και κάθε περιοχή 
δραστηριοτήτων ΙΑΣ πρέπει να είναι εξοπλισμένη 
με πομποδέκτη βάσεως νΗΡ για την εξυπηρέτηση 
αεροναυτικών επικοινωνιών, που θα λειτουργεί σε 
συχνότητα 129.975 ΜΗζ και θα βρίσκεται σε φυ¬ 
λασσόμενο χώρο. 

24.2 Δεν επιτρέπεται η αγορά και εγκατάσταση του πο¬ 
μποδέκτη πριν την απόκτηση της σχετικής αδείας 
από την αρμόδια διεύθυνση της ΥΠΑ (Δ5/Δ). Ο 
υπεύθυνος του πεδίου προσγείωσης ΥΠΜ ή περιο¬ 
χής δραστηριότητας ΙΑΣ τηρεί ημερολόγιο χρήσης 
της συχνότητας. 

24.3 Για κάθε περιοχή δραστηριότητας ΙΑΣ μπορεί να 
εκδοθεί κατόπιν σχετικής αίτησης της ΕΛΑΟ και 
άδεια για συγκεκριμένες φορητές συσκευές ασυρ¬ 
μάτου τηλεπικοινωνίας (πομποδέκτες). Για χρήση 
των συσκευών αυτών είναι υπεύθυνος ο Υπεύθυνος 
περιοχής δραστηριοτήτων ΙΑΣ, ο οποίος τις παρα¬ 
χωρεί στους αθλητές και τηρεί σχετικό ημερολόγιο 
για τον σκοπό αυτόν. 

24.4 Όλοι οι χρήστες των πομποδεκτών εδάφους, αέ- 
ρος ή φορητών συσκευών πρέπει να είναι κάτοχοι 
Περιορισμένου Πτυχίου Ραδιοτηλεφωνητή της 
ΥΠΑ. 

Άρθρο 25 

Προστατευτικά και Σωστικά Μέσα 

25.1 Οι χειριστές και επιβαίνοντες ΥΠΜ και ΙΑΣ πρέπει 
να είναι δεμένοι σε αυτές με κατάλληλες ζώνες. 

25.2 Οι χειριστές και επιβαίνοντες στις ΥΠΜ και ΙΑΣ 
ανοικτού τύπου πρέπει να φορούν προστατευτικά 
κράνη και μέσα προστασίας όρασης (γυαλιά ή κρά¬ 
νη κλειστού τύπου) 

Οι ΥΠΜ πρέπει να είναι εφοδιασμένες με κυτίο πρώ¬ 
των βοηθειών, οι ΥΠΜ με κινητήρα πρέπει επίσης να 
φέρουν πυροσβεστήρα. 

25.3 Για πτήσεις άνωθεν θαλάσσης πρέπει οι ΥΠΜ να εί¬ 
ναι εφοδιασμένες με σωσίβιο για κάθε επιβαίνοντα, 
το οποίο πρέπει είτε να φοράει ο επιβαίνων ή να εί¬ 
ναι σε θέση να το φορέσει εύκολα κατά την πτήση 
χωρίς να πρέπει να λύσει τις ζώνες ασφαλείας. 

25.4 Τα ΥΠΜ και ΙΑΣ εφοδιάζονται με συσκευές διάσω¬ 
σης (αλεξίπτωτα) σύμφωνα με τις απαιτήσεις πτη¬ 
τικής ικανότητας αυτών 

Άρθρο 26 

Έγγραφα 

Οι ΥΠ Μ και ΙΑΣ ή οι χειριστές τους πρέπει να φέρουν κα¬ 
τά τη διάρκεια εκμετάλλευσης αυτών: 

α) Την Άδεια πτήσεων ΥΠΜ ή ΙΑΣ σε ισχύ 

β) Μητρώο ΥΠΜ (μόνο οι ΥΠΜ) 

γ) Πιστοποιητικό θορύβου (εφόσον δεν έχει συμπεριλη- 
φθεί στην Άδεια πτήσεων) 

δ) Άδεια ασυρμάτου (εφόσον είναι εξοπλισμένο με αυ¬ 

τή) 

ε) Πιστοποιητικό συσκευής διάσωσης, όπου χρησιμο¬ 
ποιείται 

στ) Σχέδιο πτήσης όπου απαιτείται 
ζ) Ασφαλιστήριο συμβόλαιο 
η) Εγχειρίδιο πτήσης 
θ) Την ανάλογη άδεια χειριστή 

Άρθρο 27 

Ασφάλιση ΥΠΜ και ΙΑΣ 

Οι ΥΠΜ και ΙΑΣ πρέπει να είναι ασφαλισμένες υποχρεω¬ 
τικά για ζημιές προς τρίτους και των επιβαινόντων. Εφό¬ 
σον χρησιμοποιούνται ή πρόκειται να χρησιμοποιηθούν 
για εκπαίδευση αυτό πρέπει να αναφέρεται ρητά στο 
ασφαλιστήριο συμβόλαιο. 

Αρθρο 28 

Χρήση Αεροδρομίων Πολιτικής Αεροπορίας από ΥΠΜ 

Χρήση αεροδρομίων πολιτικής αεροπορίας επιτρέπε¬ 
ται μόνο κατόπιν ειδικής αδείας. Η άδεια χορηγείται από 
την ΥΠΑ και αναφέρει τους όρους κάτω από τους οποίους 
θα γίνεται η χρήση του εκάστοτε αεροδρομίου και χορη¬ 
γείται για καθορισμένο χρονικό διάστημα. Η άδεια μπορεί 
να χορηγηθεί μόνο για ειδικές περιπτώσεις όπως είναι αε¬ 
ραθλητικές εκδηλώσεις (π.χ. επιδείξεις και αγώνες). Βα¬ 
σική προϋπόθεση για τη χορήγηση της αδείας είναιη σύμ¬ 
φωνη γνώμη του ιδιοκτήτη-εκμεταλλευόμενου το αερο¬ 
δρόμιο. Οι ΥΠΜ πρέπει υποχρεωτικά να φέρουν κατά τη 
χρήση των αεροδρομίων εγκεκριμένες συσκευές ασυρ¬ 
μάτου συντονισμένες σε συχνότητα του αεροδρομίου και 
να είναι σε συνεχή επαφή με αυτό. 

Αρθρο 29 
Πτήσεις Ταξιδιού 

Οποιαδήποτε πτήση σε απόσταση μεγαλύτερη των 10 
ΝΜ από το πεδίο προσγείωσης ΥΠΜ ή εκτός ορίων πε¬ 
ριοχής δραστηριοτήτων ΙΑΣ θεωρείται πτήση ταξιδιού. Η 
ΥΠΜ ή ΙΑΣ που πρόκειται να πραγματοποιήσει πτήση τα¬ 
ξιδιού πρέπει να είναι εφοδιασμένη με εγκεκριμένη συ¬ 
σκευή ασυρμάτου επικοινωνίας και ο χειριστής της να εί¬ 
ναι κάτοχος σχετικής αδείας. 

Οι πτήσεις ταξιδιού μπορούν να γίνουν μεταξύ εγκεκρι¬ 
μένων πεδίων προσγείωσης ΥΠΜ, σε πτήση επιστροφής, 
τριγώνου ή άλλου σχήματος με επιστροφή στο ίδιο πεδίο 
προσγείωσης ή σε αεροδρόμια πολιτικής αεροπορίας κα¬ 
τόπιν ειδικής αδείας. 

Βασική προϋπόθεση για έναρξη πτήσης ταξιδιού είναι 
υποβολή σχεδίου πτήσης και η αποδοχή του από αρμό¬ 
διες υπηρεσίες της ΥΠΑ. Στο σχέδιο πτήσης θα αναγρά¬ 
φεται υποχρεωτικά ο αριθμός αναγνώρισης της ΥΠΜ ή 

ΙΑΣ. 

Οι πτήσεις θα γίνονται με κανόνες πτήσεων \/ΡΒ για ελα¬ 
φρά αεροσκάφη και κατά προτίμηση εκτός ελεγχόμενου 
εναερίου χώρου. 

Αρθρο 30 

Πτήσεις αλλοδαπών ΥΠΜ και ΙΑΣ 

30.1 Η ΕΛΑΟ υποβάλλει στην ΥΠΑ κατάλογο χωρών και 
οργανισμών ανά χώρα των οποίων οι άδειες πτήσε¬ 
ων των ΥΠΜ και ΙΑΣ και άδειες χειριστών θα ανα¬ 
γνωρίζονται στην Ελλάδα. Η ΥΠΑ εγκρίνει τον κα¬ 
τάλογο εφόσον κρίνει ότι εξασφαλίζονται οι απαι- 
τούμενες προϋποθέσεις ασφαλείας. 

Κατόπιν τούτου μπορεί η ΕΛΑΟ να χορηγήσει σε χει¬ 
ριστές ΥΠΜ και ΙΑΣ πιστοποιητικό αναγνώρισης σχε¬ 


τικής αδείας, διατηρώντας με ευθύνη της το σχετικό 
αρχείο. Η αναγνώριση γίνεται για περιορισμένο χρο¬ 
νικό διάστημα μέχρι έξι μήνες και μπορεί να επανα¬ 
χορηγηθεί. Η ΕΛΑΟ είναι υπεύθυνη για ενημέρωση 
των αλλοδαπών χειριστών για τους κανόνες εκμετάλ¬ 
λευσης των ΥΠΜ και ΙΑΣ στην Ελλάδα. Η ΕΛΑΟ μπο¬ 
ρεί να υποβάλλει σε έλεγχο τις αλλοδαπές ΥΠΜ και 
ΙΑΣ προτού χορηγήσει την άδεια και τους χειριστές 
τους σε εξέταση. 

30.2 Δεν επιτρέπεται εκμετάλλευση ΥΠΜ και ΙΑΣ στην 
Ελλάδα εφόσον δεν έχει χορηγηθεί σχετικό πιστο¬ 
ποιητικό αναγνώρισης αδειών αυτών και αδειών 
των χειριστών τους. 

30.3 Η ΕΛΑΟ και η ΥΠΑ έχουν δικαίωμα ελέγχου αλλο¬ 
δαπών ΥΠΜ και ΙΑΣ που ίπτανται στην Ελλάδα. 

Άρθρο 31 

Πτήσεις Εξωτερικού 

Πτήσεις ΥΠΜ και ΙΑΣ στο εξωτερικό μπορούν να γίνουν 
μόνο κάτω από τους κανόνες που επιβάλλει η κάθε χώρα 
στις πτήσεις αυτών των συσκευών. Ο κάθε αθλητής - χει¬ 
ριστής που θέλει να πετάξει σε οποιαδήποτε χώρα εξω¬ 
τερικού πρέπει να ενημερωθεί για τους σχετικούς κανονι¬ 
σμούς της χώρας αυτής, να αποκτήσει, όπου απαιτείται, 
τις σχετικές άδειες και να συμμορφώνεται πλήρως με 
τους κανονισμούς, περιορισμούς και οδηγίες της τοπικής 
αεροπορικής αρχής και των φορέων στους οποίους 
έχουν παραχωρηθεί σχετικές αρμοδιότητες. 

Οι άδειες που εκδίδονται από την ΕΛΑΟ δεν εξασφαλί¬ 
ζουν αυτόματα το δικαίωμα πτήσεων εκτός Ελληνικού 
εναερίου χώρου. 

Άρθρο 32 

Ενέργειες μετά από Ατύχημα 

32.1 Για τους σκοπούς του παρόντος ως ατύχημα ΥΠΜ 
ή ΙΑΣ ορίζεται: κάθε περιστατικό το οποίο συμβαίνει 
κατά τη διάρκεια εκμετάλλευσης της ΥΠΜ ή ΙΑΣ και 
κατά το οποίο: 

α) Επήλθε θάνατος ατόμου ή ατόμων ή σοβαρός 
τραυματισμός, 

β) Η ΥΠΜ ή ΙΑΣ καταστράφηκε ολοσχερώς ή υπέστη 
ζημιές η αποκατάσταση των οποίων κρίνεται επι¬ 
σφαλής για την πτητική ικανότητά των, 
γ) Χάθηκε η ΥΠΜ ή ΙΑΣ λόγω προσγείωσης αυτής σε 
άγνωστο σημείο ή σημείο από το οποίο δεν μπορεί 
να περισωθεί. 

32.2 Οι επιβαίνοντες στην ΥΠΜ ή ΙΑΣ υποχρεούνται αμέ¬ 
σως μετά το ατύχημα και εφόσον τους το επιτρέπει 
η φυσική τους κατάσταση να λάβουν τα απαραίτη¬ 
τα μέτρα για: 

α) Τη διασφάλιση ζωής και υγείας όλων των ατόμων 
που μπορούν να επηρεασθούν από τις συνέπειες 
του ατυχήματος, 

β) Την προστασία περιουσιών, υλικού και περιβάλλο¬ 
ντος, 

γ) Τη διασφάλιση μαρτύρων και εγγράφων σχετικών 
με το ατύχημα, 

δ) Τη διασφάλιση των συντριμμιών από ανεπιθύμητες 
ενέργειες, 

ε) Ενημέρωση της ΥΠΑ. 

32.3 Η ενημέρωση της ΥΠΑ και της αρμόδιας Αρχής διε- 

ρεύνησης ατυχημάτων γίνεται το συντομότερο δυ¬ 
νατό και οποσδήποτε εντός 72 ωρών, αναφέρονται 
τα κάτωθι: 

α) Τύπος ατυχήματος, τόπος, ημερομηνία και ώρα 
αυτού 

β) ΥΠΜ ή ΙΑΣ που έλαβε μέρος σε αυτό 

γ) Όνομα χειριστή 

δ) Ονόματα και αριθμός επιβαινόντων και η κατάστα¬ 
ση υγείας τους 

ε) Περιγραφή και συνθήκες του ατυχήματος 

στ) Μέτρα που ελήφθησαν 

ζ) Όνομα και ιδιότητα ατόμου που κάνει την αναφορά 

32.4 Τη διερεύνηση κάθε ατυχήματος την αναλαμβάνει 
η αρμόδια Αρχή διερεύνησης ατυχημάτων πολιτι¬ 
κής αεροπορίας. Η ΕΛΑΟ λόγω της ιδιαιτερότητας 
εκμετάλλευσης των ΥΠΜ και ΙΑΣ παρέχει στην Αρ¬ 
χή διερεύνησης λίστα με εμπειρογνώμονες για κά¬ 
θε κατηγορία ΥΠΜ και ΙΑΣ για να υποβοηθήσει το 
έργο της. 

Άρθρο 33 

Ελεγκτές εκμετάλλευσης 

33.1 Οι ελεγκτές κατασκευής και εκμετάλλευσης της 
ΕΛΑΟ έχουν υποχρέωση να καταγράφουν τους 
ελέγχους και τα αποτελέσματα αυτών, να εισηγού- 
νται στα αρμόδια όργανα της ΕΛΑΟ διορθωτικά μέ¬ 
τρα. Η ΕΛΑΟ με τη σειρά της ενημερώνει την ΥΠΑ 
αποστέλλοντας σε ετήσια βάση έκθεση πραγματο- 
ποιηθέντων ελέγχων και διορθωτικών ενεργειών. 
Εκτός από τις ετήσιες εκθέσεις η ΥΠΑ μπορεί να 
διενεργεί τακτικούς και μη τακτικούς ελέγχους 
στην ΕΛΑΟ και στα Κέντρα για την πιστή τήρηση 
του κανονισμού, των προδιαγραφών και διαδικα¬ 
σιών ελέγχου. 

ΚΕΦΑΛΑΙΟ Δ' 

ΕΚΠΑΙΔΕΥΣΗ-ΜΑΘΗΤΕΣ-ΧΕΙΡΙΣΤΕΣ-ΕΚΠΑΙΔΕΥΤΕΣ- 

ΕΞΕΤΑΣΤΕΣ 

Άρθρο 34 
Εκπαίδευση 

34.1 Η ΕΛΑΟ οργανώνει εκπαιδευτικά κέντρα χειριστών 
ΥΠΜ και ΙΑΣ τα οποία τελούν υπό την ευθύνη αυτής. 
Στην απόφαση της ΕΛΑΟ για την οργάνωση ενός 
εκπαιδευτικού Κέντρου ορίζεται ο υπεύθυνος του 
Κέντρου, καθώς και κάθε άλλη λεπτομέρεια που εί¬ 
ναι αναγκαία για τη λειτουργία αυτού. 

34.2 Το κάθε εκπαιδευτικό κέντρο έχει μία έδρα, κατάλ¬ 
ληλους χώρους για μαθήματα εδάφους, εκπαιδευ¬ 
τές που ορίζονται απάτην ΕΛΑΟ και μαθητές. Το κά¬ 
θε εκπαιδευτικό κέντρο μπορεί να δραστηριοποιεί¬ 
ται σε ένα ή περισσότερα πεδία προσγείωσης ΥΠΜ 
ή περιοχές δραστηριότητας ΙΑΣ. 

34.3 Η ΕΛΑΟ θα πρέπει να εκπονήσει προδιαγραφές για 
τη λειτουργία των εκπαιδευτικών Κέντρων, το πε¬ 
ριεχόμενο των εκπαιδεύσεων, και διαδικασίες ελέγ¬ 
χου συνεχούς παρακολούθησής τους. 

34.4 Οι μαθητές εγγράφονται στο εκπαιδευτικό Κέντρο 
που επιθυμούν κατόπιν γραπτής αίτησης, περιεχό¬ 
μενο και τύπος της οποίας καθορίζονται από την 
ΕΛΑΟ. Η αίτηση πρέπει να συνοδεύεται από αντί¬ 
στοιχο πιστοποιητικό υγείας. Το Κέντρο παρέχει εκ¬ 


παίδευση μόνο στους μαθητές που είναι εγγεγραμ¬ 
μένοι σε αυτό, σύμφωνα με τα εγκεκριμένα προ¬ 
γράμματα της ΕΛΑΟ για την κατηγορία εκπαίδευ¬ 
σης του μαθητή. 

34.5 Το Κέντρο τηρεί αρχεία εκπαίδευσης για τον κάθε 
μαθητή. Μετά το πέρας της εκπαίδευσης ο υπεύθυ¬ 
νος του Κέντρου παραπέμπει το μαθητή στις εξετά¬ 
σεις της ΕΛΑΟ. 

34.6 Εκπαιδευτικά προγράμματα καθορίζονται από την 
ΕΛΑΟ και συμπεριλαμβάνουν τουλάχιστον τα κα¬ 
τωτέρω: 

α) Νομοθεσία πολιτικής αεροπορίας 
β) Μετεωρολογία 
γ) Γ ενικές τεχνικές γνώσεις 
δ) Μηχανική και αεροδυναμική πτήσης 
ε) Αεροναυτιλία. 

στ) Κανόνες εκμετάλλευσης πεδίων προσγείωσης 
ΥΠΜ και πεδίων δραστηριοτήτων ΙΑΣ 
ζ) Χρήση ασυρμάτου (για όσους επιθυμούν να απο¬ 
κτήσουν πτυχίο ραδιοτηλεφωνίας της ΥΠΑ 
η) Πρακτικά μαθήματα συντήρησης και πτήσης 
Τα θεωρητικά μαθήματα εδάφους πρέπει να καλύπτουν 
τουλάχιστον 50 ώρες διδασκαλίας για ΥΠΜ και 15 ώρες 
για ΙΑΣ. 

Τα πρακτικά μαθήματα (πτήσεων) πρέπει να καλύπτουν 
τουλάχιστον 15 ώρες πτήσης και 30 προσγειώσεις για 
ΥΠΜ και 5 ώρες πτήσης και 20 προσγειώσεις για ΙΑΣ. 

34.7 Απαγορεύεται εκπαίδευση σε μαθητές ΥΠΜ ή ΙΑΣ 
εκτός πλαισίου Εκπαιδευτικού Κέντρου της ΕΛΑΟ. 

Αρθρο 35 

Αδεια Μαθητή ΥΠΜ ή ΙΑΣ 

Ο κάθε μαθητής προτού αρχίσει την εκπαίδευση πρέπει 
να καταχωρηθεί στα μητρώα μαθητών του Κέντρου και 
της ΕΛΑΟ για την απόκτηση αδείας μαθητή ΥΠΜ ή ΙΑΣ της 
σχετικής κατηγορίας. Προϋποθέσεις για έκδοση της 
άδειας μαθητή είναι: 

α) Υποβολή σχετικής αίτησης προς το Κέντρο, το οποίο 
στη συνέχεια ενημερώνει εγγράφωςτην ΕΛΑΟ 
β) Αποδοχή όρων της εκπαίδευσης 
γ) Βεβαίωση υγείας σύμφωνα με το Άρθρο 39 
δ) Ηλικία τουλάχιστον 16 ετών. Για ανήλικα άτομα απαι¬ 
τείται σχετική συγκατάθεση των γονέων ή του κηδε¬ 
μόνα. 

ε) Η μεταγραφή μέλους από Κέντρο σε Κέντρο χρειάζε¬ 
ται την έγγραφη συγκατάθεση του προηγούμενου Κέ¬ 
ντρου. Η μεταγραφή εγκρίνεται από την ΕΛΑΟ. 

Αρθρο 36 

Άδεια χειριστή ΥΠΜ Η ΙΑΣ 

36.1 Μετά το πέρας της εκπαίδευσης παραπέμπεται ο 
μαθητής για εξετάσεις ενώπιον Επιτροπής που συ¬ 
γκροτείται με απόφαση του Προέδρου της ΕΛΑΟ. Η 
ΕΛΑΟ ορίζει τον τρόπο και το χρόνο διεξαγωγής 
εξετάσεων και τους εξεταστές. Οι εξεταστές αξιο¬ 
λογούν τις επιδόσεις των μαθητών και τις καταγρά¬ 
φουν σύμφωνα με τα προβλεπόμενα από την ΕΛΑΟ. 
Κατόπιν επιτυχούς εξέτασης εκδίδεται στον μαθητή 
άδεια χειριστή ΥΠΜ ή ΙΑΣ αντίστοιχης κατηγορίας. 

36.2 Η άδεια χειριστή μπορεί να χορηγηθεί σε αυτόν με¬ 
τά τη συμπλήρωση του 18 έτους ηλικίας. 

36.3 Η άδεια χορηγείται σε Ελληνική και Αγγλική γλώσσα. 

36.4 Η άδεια ισχύει για 12 ημερολογιακούς μήνες από 
την ημερομηνία έκδοσής της και ανανεώνεται υπό 
τις εξής προϋποθέσεις: 

α) Ο κάτοχος της άδειας έχει σε ισχύ το πιστοποιητι¬ 
κό υγείας σύμφωνα με το Άρθρο 39. 
β) Ο κάτοχος της άδειας έχει στο ενεργητικό του 5 
ώρες πτήσεων και 10 αποπροσγειώσεις σε αντί¬ 
στοιχη κατηγορία ΥΠΜ ή ΙΑΣ κατά τη διάρκεια των 
τελευταίων 12 μηνών, οι οποίες επιβεβαιώνονται 
από τον υπεύθυνο του Κέντρου, 
γ) Η άδεια δεν έχει ανασταλεί ή ανακληθεί από την 
ΥΠΑήτην ΕΛΑΟ. 

δ) Εάν ο χειριστής έχει πετάξει λιγότερο από 5 ώρες 
τους τελευταίους 12 μήνες η άδεια ανανεώνεται εν 
πτήσει από εξεταστή της ΕΛΑΟ. 

36.5 Άδεια χειριστή ΥΠΜ ή ΙΑΣ αναστέλλεται: 

α) Όταν παύει να ισχύει το Πιστοποιητικό Υγείας του 
κατόχου 

β) Όταν ο κάτοχος εμπλακεί σε ατύχημα ως χειριστής 
ή εκπαιδευτής 

γ) Μετά από σχετική απόφαση της ΕΛΑΟ ή της ΥΠΑ 
για παράβαση κειμένης νομοθεσίας, κανόνων πτή¬ 
σης ή πράξεις που θέτουν σε κίνδυνο την ασφάλεια 
πτήσεων 

36.6 Άδεια χειριστή ΥΠΜ ή ΙΑΣ μπορεί να ανακληθεί ορι¬ 
στικά κατόπιν δικαιολογημένης απόφασης της 
ΕΛΑΟ ή της ΥΠΑ, εφόσον συντρέχει περίπτωση που 
αναφέρεται στην προηγούμενη παράγραφο 36.5 
περίπτωση (γ). 

Άρθρο 37 

Εκπαίδευση Εκπαιδευτών ΥΠΜ και ΙΑΣ 

Η ΕΛΑΟ σύμφωνα με τις ανάγκες της οργανώνει σεμι¬ 
νάρια για εκπαιδευτές και εξεταστές ΥΠΜ και ΙΑΣ. Στα σε¬ 
μινάρια μπορούν να λάβουν μέρος όσοι χειριστές επιθυ¬ 
μούν να αποκτήσουν άδεια εκπαιδευτή ΥΠΜ ή ΙΑΣ. Βασι¬ 
κή προϋπόθεση εγγραφής είναι συμπλήρωση 100 ωρών 
πτήσης στην αντίστοιχη κατηγορία της ΥΠΜ ή ΙΑΣ. Η 
ΕΛΑΟ μπορεί να καθορίζει και άλλες προϋποθέσεις. Η δι¬ 
δακτέα και εξεταστέα ύλη των σεμιναρίων καθορίζεται με 
απόφαση της ΕΛΑΟ. Τα σεμινάρια ολοκληρώνονται με 
εξετάσεις. Μετά την επιτυχή περάτωση των εξετάσεων η 
ΕΛΑΟ χορηγεί στους χειριστές άδεια βοηθού εκπαιδευτή 
ΥΠΜ ή ΙΑΣ για τη σχετική κατηγορία. 

Ο κάτοχος της άδειας βοηθού εκπαιδευτή ΥΠΜ ή ΙΑΣ 
έχει το δικαίωμα να παρέχει εκπαίδευση κάτω από επίβλε¬ 
ψη εκπαιδευτή ΥΠΜ ή ΙΑΣ. Μετά τη συμπλήρωση 30 ωρών 
εκπαίδευσης (αέρος) και κατόπιν θετικής εισήγησης του 
εκπαιδευτή ΥΠΜ ή ΙΑΣ η άδεια βοηθού εκπαιδευτή ΥΠΜ ή 
ΙΑΣ μετατρέπεται σε άδεια εκπαιδευτή ΥΠΜ ή ΙΑΣ. 

Άρθρο 38 

Εξεταστές ΥΠΜ και ΙΑΣ 

Η ΕΛΑΟ ορίζει για κάθε ημερολογιακό έτος εξεταστές 
ΥΠ Μ και ΙΑΣ για κάθε κατηγορία αυτών. Οι εξεταστές πρέ¬ 
πει να είναι κάτοχοι άδειας εκπαιδευτή ΥΠΜ ή ΙΑΣ, οι οποί¬ 
οι κοινοποιούνται στην ΥΠΑ. 

Άρθρο 39 

Πιστοποίηση υγείας 

Ο κάθε χειριστής ή μαθητής των ΥΠΜ ή ΙΑΣ πρέπει να εί¬ 


ναι κάτοχος του σχετικού πιστοποιητικού υγείας. Ως πι¬ 
στοποιητικό υγείας για το σκοπό του παρόντος θεωρεί¬ 
ται: 

α) Πιστοποιητικό υγείας Κέντρου Αεροπορικής Ιατρι¬ 
κής που χορηγείται στο ιπτάμενο προσωπικό πολιτι¬ 
κής αεροπορίας 

β) Βεβαίωση υγείας που εκδίδεται από ιατρούς εξου¬ 
σιοδοτημένους για εξέταση υποψηφίων οδηγών αυ¬ 
τοκινήτου και με ίδιους όρους που εξετάζονται αυτοί. 

Η υγεία του χειριστή πρέπει να εξετάζεται κάθε δύο 
χρόνια και να βεβαιώνεται σχετικά. 

Ο γιατρός μπορεί να επιβάλει περιορισμούς ή ειδικούς 
όρους στο χειριστή ή μαθητή ΥΠΜ ή ΙΑΣ. 

Άρθρο 40 

Πτυχίο Ραδιοτηλεφωνίας 

Οι χειριστές που χρησιμοποιούν ή πρόκειται να χρησι¬ 
μοποιήσουν ασύρματο ραδιοσταθμό πρέπει να είναι κά¬ 
τοχοι πτυχίου ραδιοτηλεφωνίας που εκδίδεται από την 
αρμόδια διεύθυνση της ΥΠΑ κατόπιν εξετάσεων. 

Άρθρο 41 

Χορήγηση αδείας χειριστή βάσει αδείας 
αλλοδαπής Αρχής 

Η ΕΛΑΟ μπορεί να αναγνωρίσει εκπαίδευση χειριστών 
σε χώρες εξωτερικού και ώρες πτήσης που έχουν συγκε¬ 
ντρώσει ως κάτοχοι αδειών ξένων χωρών. Η ΕΛΑΟ υπο¬ 
βάλλει στην ΥΠΑ κατάλογο χωρών που θεωρεί πως έχουν 
ισοδύναμες απαιτήσεις για εκπαίδευση χειριστών με αυ¬ 
τές της ΕΛΑΟ και απαιτήσεις εκπαίδευσης εξέτασης αυ¬ 
τών. Ο κατάλογος υπόκειται σε έγκριση της ΥΠΑ. 

Σε χειριστές κατόχους αδειών χωρών που αναφέρονται 
στον εγκεκριμένο κατάλογο μπορεί να χορηγηθεί άδεια 
χειριστή κατόπιν εξέτασης και να αναγνωριστούν οι ώρες 
πτήσης αυτών. Επιπλέον σε χειριστές ΥΠΜ και ΙΑΣ κατη¬ 
γορίας ή τύπου γιατον οποίο δεν υπάρχουν χειριστές εξε¬ 
ταστές στην Ελλάδα και που κατέχουν πτυχίο από χώρα 
που αναφέρεται στον κατάλογο μπορεί να χορηγηθεί πτυ¬ 
χίο κατ’ απονομή, με την επιφύλαξη των διατάξεων του 
Π.Δ. 123/93 «προσαρμογή της Ελληνικής Νομοθεσίας 
προς τις διατάξεις της οδηγίας 91/670 ΕΟΚ, σχετικά με 
την αμοιβαία αποδοχή των αδειών άσκησης επαγγέλμα¬ 
τος του προσωπικού Πολιτικής Αεροπορίας» (ΦΕΚ53.Α). 

ΚΕΦΑΛΑΙΟ Ε' 

ΜΗΤΡΩΑ 
Άρθρο 42 

Μητρώα ΥΠΜ και ΙΑΣ 

42.1 Η κάθε ΥΠΜ και ΙΑΣ που πετάει στον εναέριο χώρο 
της Ελλάδας πρέπει να είναι καταχωρημένη στο μη¬ 
τρώο της ΕΛΑΟ 

42.2 Η ΕΛΑΟ τηρεί για το σκοπό αυτό τρία μητρώα: 

• Μητρώο Ελληνικών ΥΠΜ, 

• Μητρώο Ελληνικών ΙΑΣ, 

• Μητρώο αλλοδαπών ΥΠΜ και ΙΑΣ. 

42.3 Στα μητρώα καταχωρούνταιτα ακόλουθα στοιχεία: 
α) Κατηγορία ΥΠΜ ή ΙΑΣ, 

β) Αριθμός θέσεων, 

γ) Αριθμός αναγνώρισης, 

δ) Τύπος και αριθμός σειράς ΥΠΜ ή ΙΑΣ, 

ε) Κατασκευαστής, 

στ) Υπεύθυνος ελεγκτής κατασκευής, 
ζ) Ιδιοκτήτης και ταχυδρομική διεύθυνση αυτού, 
η) Αριθμός αδείας και ημερομηνίες έκδοσης και λή¬ 
ξης αυτής, 

θ) Σχετική έκθεση ελέγχου του ελεγκτού κατασκευ¬ 

ής. 

ι) Στοιχεία αδείας αλλοδαπής Αρχής όπου έχει εφαρ¬ 
μογή. 

Άρθρο 43 

Μητρώα Μαθητών και Χειριστών ΥΠΜ και ΙΑΣ 

Η ΕΛΑΟ και το Κέντρο τηρούν μητρώα μαθητών και χει¬ 
ριστών ΥΠΜ και ΙΑΣ. Τα μητρώα περιλαμβάνουν υποχρε¬ 
ωτικά τα εξής στοιχεία: 

α) Ονοματεπώνυμο του μαθητή ή χειριστή, 

β) Αριθμό χορηγηθείσης αδείας, 

γ) Κατηγορία ή κατηγορίες ΥΠΜ ή ΙΑΣ για τις οποίες 

ισχύει, 

δ) Ημερομηνίες έκδοσης και λήξης της αδείας, 
ε) Διεύθυνση και τηλέφωνο του μαθητή ή χειριστή, 
στ) Αντίγραφο βεβαίωσης ή πιστοποιητικού υγείας, 
ζ) Σύμφωνη γνώμη γονέα ή κηδεμόνα όπου απαιτείται, 
η) Αποτελέσματα εξετάσεων του χειριστή ή άλλα στοι¬ 
χεία βάσει των οποίων χορηγήθηκε η άδεια. 

Άρθρο 44 

Μητρώα αλλοδαπών Χειριστών 

Η ΕΛΑΟ τηρεί μητρώα αλλοδαπών χειριστών ΥΠΜ και 
ΙΑΣ. Τα μητρώα περιλαμβάνουν υποχρεωτικά τα εξής 
στοιχεία: 

α) Ονοματεπώνυμο του μαθητή ή χειριστή 
β) Αριθμό αναγνώρισης αδείας 

γ) Κατηγορία ή κατηγορίες ΥΠΜ ή ΙΑΣ για τις οποίες 
ισχύει 

δ) Ημερομηνίες έκδοσης και λήξης της αδείας 
ε) Διεύθυνση και τηλέφωνο χειριστή 
στ) Αντίγραφο βεβαίωσης ή πιστοποιητικού υγείας 
ζ) Στοιχεία αδείας της αλλοδαπής Αρχής βάσει της 
οποίας χορηγήθηκε η αναγνώριση 

Άρθρο 45 

Μητρώα Εκπαιδευτών και Εξεταστών 

Η ΕΛΑΟ τηρεί επίσης μητρώα εκπαιδευτών και εξετα¬ 
στών ΥΠΜ και ΙΑΣ. Τα μητρώα περιλαμβάνουν υποχρεω¬ 
τικά τα εξής στοιχεία: 
α) Ονοματεπώνυμο 
β) Αριθμό χορηγηθείσης αδείας 
γ) Κατηγορία ή κατηγορίες ΥΠΜ ή ΙΑΣ για τις οποίες 
ισχύει 

δ) Ημερομηνίες έκδοσης και λήξης της αδείας 
ε) Αποτελέσματα εξετάσεων του εκπαιδευτή και από¬ 
φαση ορισμού εκπαιδευτή ή εξεταστή με τα υποστη¬ 
ρικτικά στοιχεία αυτής. 

Άρθρο 46 

Μητρώα Ελεγκτών της ΕΛΑΟ 

Η ΕΛΑΟ τηρεί μητρώα ελεγκτών ΥΠΜ και ΙΑΣ. Τα μη¬ 
τρώα περιλαμβάνουν υποχρεωτικά τα εξής στοιχεία: 
α) Ονοματεπώνυμο του μαθητή ή χειριστή, 
β) Κατηγορία ή κατηγορίες ΥΠΜ ή ΙΑΣ για έλεγχο των 
οποίων είναι εξουσιοδοτημένος, 
γ) Διεύθυνση και τηλέφωνο του ελεγκτή, 


δ) Απόφαση ορισμού του ελεγκτή της ΕΛΑΟ και σχετι¬ 
κή έγκριση της ΥΠΑ. 

ΚΕΦΑΛΑΙΟ ΣΤ' 

ΑΛΛΕΣ ΔΙΑΤΑΞΕΙΣ 

Αρθρο 47 

Όργανα ελέγχου της ΥΠΑ 

Η ΥΠΑ έχει το δικαίωμα μέσω των αρμοδίων οργάνων 
της να προβεί απροειδοποίητα και οποιαδήποτε στιγμή 
σε ελέγχους κατασκευής, τεχνικής κατάστασης και εκμε¬ 
τάλλευσης των ΥΠΜ και ΙΑΣ. Τα όργανα ελέγχου της ΥΠΑ 
έχουν την υποχρέωση, εφόσον διαπιστώσουν παραβά¬ 
σεις της κειμένης νομοθεσίας, των κανονισμών της ΥΠΑ 
και της ΕΛΑΟ ή άλλες καταστάσεις που θέτουν σε κίνδυ¬ 
νο την ασφάλεια των πτήσεων, να λάβουν τα απαραίτητα 
μέτρα συμπεριλαμβανόμενης και της άμεσης διακοπής 
πτήσεωντων ΥΠΜ και ΙΑΣ. 

Η ΥΠΑ έχει επίσης το δικαίωμα μέσω των αρμοδίων ορ¬ 
γάνων της να διαπιστώνει αν γίνεται σωστή χρήση των 
ασυρμάτων (την τήρηση των ημερολογίων, ισχύ Αδειών 
ασυρμάτου και ισχύος του Περιορισμένου Πτυχίου Ρα- 
διοτεληφωνίας). 

Η ΥΠΑ επιλύει πιθανές διαφορές μεταξύ εκπαιδευτικού 
Κέντρου- Σχολών και ΕΛΑΟ, οι αποφάσεις της είναι δε¬ 
σμευτικές και για τα δύο μέρη. 

Επικεφαλής των οργάνων, επιτροπών της ΥΠΑ τίθεται ο 
εκάστοτε Τμηματάρχης της Ιδιωτικής Αεροπορίας ή ο νό¬ 
μιμος αντικαταστάτης του. 

Αρθρο 48 

Δαπάνες 

Οι δαπάνες μετακίνησης και αποζημίωσης των υπαλλή¬ 
λων της ΥΠΑ για έγκριση πεδίων προσγείωσης ΥΠΜ, χώ¬ 
ρων δραστηριοτήτων ΙΑΣ και άλλες εργασίες επιβαρύ¬ 
νουν τον ενδιαφερόμενο. 

Αρθρο 49 
Παραβάσεις 

49.1 Οποιαδήποτε παράβαση του παρόντος κανονι¬ 
σμού, των κανόνων εναερίου κυκλοφορίας, των κα¬ 
νόνων ασυρμάτου επικοινωνίας καθώς και άλλων 
νόμων, κανονισμών και οδηγιών της πολιτικής αε¬ 
ροπορίας πρέπει να αναφέρεται στην ΕΛΑΟ και 
στην ΥΠΑ. 

49.2 Η ΕΛΑΟ έχει δικαίωμα μετά από απόφαση των αρ¬ 
μοδίων οργάνων αυτής να επιβάλει στους παραβά¬ 
τες ποινές επίπληξης ή προσωρινής ή μόνιμης 
αφαίρεσης αδείας χειριστή. 

49.3 Η ΥΠΑ κατόπιν αιτιολογημένης απόφασης του Δι- 
οικητού της έχει το δικαίωμα να παραπέμπειτον πα¬ 
ραβάτη στα σχετικά όργανα της ΕΛΑΟ, να επιβάλει 
τη μόνιμη αφαίρεση της άδειας χειριστή ή να επι¬ 
βάλει χρηματικές ποινές ύψους μέχρι δύο εκατο- 
μυρρίων στους χειριστές, υπεύθυνους πεδίων προ¬ 
σγειώσεων ΥΠΜ και περιοχών δραστηριοτήτων 
ΙΑΣ, στους εκπαιδευτές και εξεταστές και στους 
ελεγκτές της ΕΛΑΟ. Προ της επιβολής οιασδήποτε 
ποινής, ο εγκαλούμενος καλείται εγγράφως να δια¬ 
τυπώσει τις απόψεις του για το παράπτωμα που του 
αποδίδεται, εντός ευλόγου προθεσμίας που ορίζε¬ 
ται στο έγγραφο κλήσης σε απολογία. 

49.4 Επιβολή ποινής από την ΕΛΑΟ ή την ΥΠΑ δεν απαλ¬ 
λάσσει τον παραβάτη από τυχόν ποινικές ευθύνες. 

Άρθρο 50 

Μεταβατικές διατάξεις 

50.1 Οι ΥΠΜ και ΙΑΣ η χρήση των οποίων γίνεται βάσει 
παλαιότερων κανονισμών πρέπει να συμμορφω¬ 
θούν με τις διατάξεις του παρόντος εντός έξι μηνών 
από την ημερομηνία ισχύος του παρόντος. 

50.2 Οι χειριστές κάτοχοι αδειών που χορηγήθηκαν βά¬ 
σει παλαιοτέρων κανονισμών έχουν το δικαίωμα να 
αποκτήσουν εντός έξι μηνών από την ημερομηνία 
ισχύος του παρόντος άδεια χειριστή ΥΠΜ ή ΙΑΣ 
σύμφωνα με τον παρόντα κανονισμό (αρθ. 36 
κ.λ.π.). Μετά το πέρας του εξαμήνου παύουν να 
ισχύουν οι παλιές τους άδειες και πρέπει να υπο- 
στούν κανονικά την προβλεπόμενη εκπαίδευση. 

50.3 Τα πεδία προσγείωσης ΥΠΜ και περιοχές δραστη¬ 


ριοτήτων ΙΑΣ (πρώην αεραθλητικά κέντρα) που λει¬ 
τουργούν βάσει παλαιοτέρων κανονισμών πρέπει 
να αποκτήσουν σχετική άδεια σύμφωνα με τον πα¬ 
ρόντα κανονισμό εντός δώδεκα μηνών από την ημε¬ 
ρομηνία ισχύος του παρόντος, εκτός των διαστά¬ 
σεων του διαδρόμου και περί εμποδίων όπως καθο¬ 
ρίζει ο αντικαθιστώμενος κανονισμός. 

Άρθρο51 

Ισχύς 

Ισχύς του παρόντος Κανονισμού αρχίζει από την ημε¬ 
ρομηνία δημοσίευσής του στην Εφημερίδα της Κυβερνή- 
σεως. 

Ο Κανονισμός να δημοσιευθεί στη Εφημερίδα της Κυ- 
βερνήσεως. 

Αθήνα, 3 Μάίου 2001 
Ο Διοικητής 

ΑΘΑΝΑΣΙΟΣ ΤΖΟΓΑΝΗΣ 

